আমেরিকার ট্রাম্প কার্ড কী পরিবর্তন আনবে? তাকিয়ে বিশ্ব, প্রবল ঠান্ডায় আজ শপথ

ওয়েব ডেস্ক: হিম শীতল আবহাওয়ায় (Weather Update) আজ শপথ ডোনাল্ড ট্রাম্পের (Donald Trump)। প্রচণ্ড ঠান্ডার (Cold) কারণে এবার ইন্ডোরের মধ্যে ট্রাম্পের শপথ অনুষ্ঠান। সোমবার দ্বিতীয়বারের জন্য আমেরিকার (US) মসনদে বসার শপথ নেবেন ট্রাম্প। বিশ্বের সব থেকে প্রভাবশালী দেশ আমেরিকার সব চেয়ে প্রবীণ প্রেসিডেন্ট হিসেবে এদিন শপথ নেবেন ট্রাম্প। যেদিকে তাকিয়ে সারা বিশ্ব। আগামী চার বছর তার নীতিতে বিশ্বে কী পরিবর্তন হতে পারে তা নিয়ে ইতিমধ্যে নানা জল্পনা ছড়িয়েছে। সে অভিবাসন নীতি হোক বা অর্থনীতি, ট্রাম্পের সিদ্ধান্ত মোড় ঘুরিয়ে দিতে পারে। বিপুল সমর্থন নিয়ে নভেম্বরে জয় পেয়েছেন রিপাবলিকান ট্রাম্প। আজ, ভারতীয় সময় রাত সাড়ে দশটা নাগাদ ডোনাল্ড ট্রাম্প আমেরিকার ৪৭ তম প্রেসিডেন্টের শপথ অনুষ্ঠান। ভাইস প্রেসিডেন্ট জেডি ভান্সও শপথ নেবেন। ভারতীয় শিল্পপতি মুকেশ আম্বানি, নীতা আম্বানি ইতিমধ্যে ওই অনুষ্ঠানে যোগ দেওয়ার জন্য আমেরিকা গিয়েছেন। হাজির থাকছেন ভারতের বিদেশমন্ত্রী এস জয়শঙ্করও। তবে জানা গিয়েছে, ট্রপাম্পের বন্ধু বলে পরিচিত প্রধানমন্ত্রী নরেন্দ্র মোদি এই শপথ অনুষ্ঠানে আমন্ত্রণ পাননি। তা নিয়ে নানা চর্চা শুরু হয়েছে।

৪০ বছর আগে আমেরিকার প্রবীণ প্রেসিডেন্ট রোনাল্ড রেগন ইন্ডোরে ওয়াশিংটন ডিসির ক্যাপিটালে শপথ নিয়েছিলেন। তারপর ট্রাম্পও এদিন ইন্ডোর অনুষ্ঠানে শপথ নেবেন। আমেরিকার প্রেসিডেন্টের শপথগ্রহণ অনুষ্ঠানের আগে ইতিমধ্যে কোল্ড এয়ার এমার্জেন্সি জারি হয়েছে ওয়াশিংটন ডিসি ও নিউ জার্সিতে। বড় ঝড় হতে পারে বলে সতর্কবার্তা দেওয়া হয়েছে। প্রতিকূল আবহাওয়া নিয়ে ট্রাম্প বলেন, দেশকে রক্ষা করা আমার দায়িত্ব। তাপমাত্রা অনেক নীচে নামতে পারে। জনগণকে আঘাত করা হোক বা কোনওভাবে জখম হোক। তবে বারাক ওবামা ২০০৯ সালে যখন শপথ নিয়েছিলেন সেসময় তাপমাত্রা ছিল মাইনাস দুই ডিগ্রি সেলসিয়াস। ২০২১ সালে জো বাইডেনের শপথ নেওয়ার সময় তাপমাত্রা ছিল ৫.৫ ডিগ্রি সেলসিয়াস।